Súradnice: 48°25′07″S 17°41′57″V﻿ / ﻿48,418611°S 17,699167°V﻿ / 48.418611; 17.699167

**Bučany** sú obec na Slovensku v okrese Trnava.

Polohopis
---------

Obec sa nachádza v Podunajskej pahorkatine, na pomedzí geomorfologických častí Trnavská tabuľa a Dudvážska mokraď. Obcou preteká potok Horná Blava, ktorý východne od obce ústí do Horného Dudváhu. 

Severným okrajom obce vedie cesta I/61 (Trnava – Piešťany), z ktorej odbočuje cesta III/1228 a III/1337, vedúca až do Sládkovičova. Od roku 1876 vedie juhovýchodnou časťou extravilánu železničná trať Bratislava – Žilina. Trnava je vzdialená 9 km juhozápadne, Hlohovec 10 km východne a Piešťany 24 km severovýchodne. Približne 9 km severne sa nachádza atómová elektráreň Jaslovské Bohunice.

Dejiny
------

Množstvo nálezov z neolitu potvrdzujú osídlenie chotára už v 6. tisícročí pred Kr. kedy tu žili nositelia západnej lineárnej keramiky. O niečo mladšie, no početnejšie a bohatšie sú nálezy z pôsobenia roľníkov lengyelskej kultúry, ktorých osada má rozlohu 6-7 ha. Našlo sa množstvo keramiky zo staršej fázy lengyelskej kultúry, pre ktorú sú typické žlto-červeno maľované tenkostenné nádoby s jemne rytou a maľovanou výzdobou. Známymi sa stali nálezy antropomorfných a zoomorfných kultových idolov a Bučany sa preslávili najmä nálezom tzv. Bučianskej venuše, 6,5 cm vysokej soške sediacej ženy s pokrývkou hlavy. Nájdené boli 3 malé sošky žien a niekoľko plastík domácich zvierat. Jedinečný nález predstavuje kruhový objekt s možným kultovým využitím, pri ktorého výstavbe boli využité určité astronomické znalosti. Jeho vonkajší priemer bol asi 68 m, vnútorný kruh mal okolo 50 m a v jeho vnútri bola kolová ohrada s priemerom 44 metrov, vypletaná prútím s vymazanou hlinou. Rádiokarbónové datovanie potvrdilo jeho vznik v rokoch 4840-4780 pred Kr. Vo vzdialenosti 100 až 200 m boli nájdené 4 kostrové hroby, z toho dva s keramickými nálezmi. 

Najstaršia dochovaná písomná zmienka o „terra Buud Zulgaiauriensis" pochádza z listiny z roku 1258, v roku 1262 sa spomína pod názvom Bucha a Bucsa. V roku 1307 sa objavuje názov Kis Buchan (Malé Bučany), názov Nagy Buchan (Veľké Bučany) sa v podobe Nagybuchan nachádza v listine z roku 1388. V 16. storočí sa názov obce objavuje v podobe Buczan, no až v roku 1808 bol použitý názov Dolní Bučany a Horní Bučany. K spojeniu oboch obcí došlo v roku 1913 a odvtedy sa používa názov Bučany. Obec patrila hradu Posádka.

Pamiatky
--------

*Bližšie informácie v hlavnom článku: Zoznam kultúrnych pamiatok v obci Bučany*
* Kostol sv. Margity Antiochijskej z roku 1700
* Neskorobarokový (rokokový) kaštieľ
* Nyáryovská kúria
* Očkayovský kaštieľ
* Zayovská kúria

Referencie
----------

1. ↑   *Registre obnovenej evidencie pozemkov* [online]. Bratislava: ÚGKK SR, [cit. 2011-12-31]. Dostupné online.
2. ↑   *Počet obyvateľov podľa pohlavia – obce (ročne)* [online]. Bratislava: Štatistický úrad SR, rev. 2023-04-03, [cit. 2023-04-12]. Dostupné online.
3. ↑   *Voľby do orgánov samosprávy obcí 2022 : Zoznam zvolených starostov* [online]. Bratislava: Štatistický úrad SR, 2022-10-30. Dostupné online.

Iné projekty
------------

Commons
* Spolupracuj na Commons Commons ponúka multimediálne súbory na tému **Bučany**

Externé odkazy
--------------

* Oficiálny web

Zdroj
-----

* Oficiálne stránky obce

| * z
* d
* u
Obce okresu Trnava (1 + 44) |
| --- |
| Mestá | 
* Trnava

 |
| Ostatné obce | 
* Biely Kostol
* Bíňovce
* Bohdanovce nad Trnavou
* Boleráz
* Borová
* Brestovany
* Bučany
* Buková
* Cífer
* Dechtice
* Dlhá
* Dobrá Voda
* Dolná Krupá
* Dolné Dubové
* Dolné Lovčice
* Dolné Orešany
* Horná Krupá
* Horné Dubové
* Horné Orešany
* Hrnčiarovce nad Parnou
* Jaslovské Bohunice
* Kátlovce
* Košolná
* Križovany nad Dudváhom
* Lošonec
* Majcichov
* Malženice
* Naháč
* Opoj
* Pavlice
* Radošovce
* Ružindol
* Slovenská Nová Ves
* Smolenice
* Suchá nad Parnou
* Šelpice
* Špačince
* Šúrovce
* Trstín
* Vlčkovce
* Voderady
* Zavar
* Zeleneč
* Zvončín

 |

Autoritné údaje: * SNK: 87061